આપણા શાસ્ત્રો કહે છે કે જ આ બધું બ્રહ્મ છે. આ પરમ ચૈતન્ય સિવાય કંઇ જ નથી. આ વ્યાપક છે અને વ્યાપકનો અર્થ છે કે જ્યાં અભાવ ન હોય. સર્વત્ર, સર્વદા નિત્યત્વ છે. માટે જ તેને સત્ કહે છે. ‘સચ્ચિદાનંદ’ છે, ભગવાન. સત્ શાશ્વત છે, ચિત્ ચૈતન્ય છે. તે જડ નથી અને ત્યાં આનંદથી નિત્ય રસવર્ષા થાય છે. અહીં તે શુષ્ક નહીં પરંતુ સત્, ચિત્ અને આનંદ સ્વરૂપ છે. તે શાશ્વત છે, રસથી ભરપૂર છે. આનંદ તેનું સ્વરૂપ છે. આ તો વ્યાપક છે એટલે જ તે કોઇનાં દેખાય છે અને કોઇમાં તે વ્યક્ત થતી નથી. અમીબામાં ચેતનાનું પ્રાગટ્ય થયું એટલે એવું નહોતું કે ત્યાં ચૈતન્ય નહોતું પરંતુ સુષુપ્ત હતું.